ۋێرەگاو ئارۊی سەعاڎ ٣:٣٧ دەیەقۍ بومەلەرزێۋە قەزاو پێنجوێنە وپانیشتوو کورڎسانی و شارو سەقزو ۋەرکەوتوو کورڎسانیش لەرناوە، کەبەشێۋە جە هاموڵاتیا ئا مەنتیقەیە هەستشا پنەکەرڎەن.
چەقو بومەلەرزەکەی دەگاو (وێنە)و قەزاو پێنجوێنۍ بیەن، جە قوڵایی ١٦ کیلۊمەترا چېرو زەمینینە کە گنۊ سەرو خەتەو پانی ٣٥،٧٩° پلا سەرنیشتوو خەتەو درێژی ٤٣.٠٣ پلا ۋەرکەوتی.
"سیروان ساڵح" شارەزاو جوگرافیای ۋەڵاش کەرڎۊ ئا مەنتیقە نزیکا جە سەرو خەتەو بومەلەرزەیۊ و بەین بەین بومەلەرزۍ گولانۍ  چا سنورەنە روۋە مڎا ، ئاماژەش پانەی کەرڎ کە چەقو ئی  بومەلەرزەیە ١٩٧ کیلۊمەترۍ جە سەنتەرو قەزاو کەلاری ناۋەنڎو ئیدارەو گەرمیانیۊ دوورا.
ھ.ش
